Á igazán nem értem miért kell ezt minden évben megtartanunk.
Ha jól emlékszem, tavaly megbeszéltük a tanárokkal, hogy eltekintünk ettől.
A gyerekek nagyon szeretik a Picard kapitány Napját.
Egész évben nagy lelkesedéssel készülnek rá.
És különben is, miért pont én?
Mert ön a kapitány és a gyerekek felnéznek magára.
Ön egyfajta példakép a számukra.
Valóban?Néha azért kissé túlzásokba esnek.
Nem is tudom. Ez a baba nagyon is hasonlít rám, nem gondolja, Egyes?
Nincs jobb dolga?
A hídon leszek.
Will.
A döntőbe jutottak hamarosan megérkeznek.
Önnek kell kiválasztania közülük az első, második és harmadik helyezettet.
"Worf a kapitánynak."
"Üzenet érkezett Blackwell admirálistól, elsődleges sürgősség."
Kapcsolja be ide. Ha megbocsát.
Igen, admirális? - Kapitány. Mi a helyzet a hajón?
Energia-kibocsátási vizsgálatokat végzünk a Merkoria kvazáron.
Minden rendszer előírás szerint üzemel, a hajó teljesen bevethető állapotban van.
Helyes. A jelenlegi küldetésüket felfüggesztettük.
Az Enterprise haladéktalanul induljon útnak és csatlakozzon a Crazy Horse-hoz
az 1607-es szektorban.
A feladat idejére engedélyt kap a sebesség-korlátozás
figyelmen kívül hagyására.
Értettem. Mi a feladatunk?
Nem szívesen beszélnék erről egy szubtércsatornán.
A Crazy Horse fedélzetén a Csillagflotta Titkosszolgálatának egyik tagja utazik.
Tőle fognak pontosabb adatokat kapni. - Rendben van.
Picard kapitány Napja?
Ó, igen.
Minden évben megrendezzük a gyerekeknek.
Tudja én...
afféle példakép vagyok a számukra. - Ez nem is kétséges.
A Főparancsnokság kilép.
És, ki nyerte a nagy megmérettetést?
A hét éves Paul Menegay. Egy igen érdekes szoborral, amit a fejemről mintázott.
Á. Az volt az a narancsszínű, ráncos a bőrű valami?
Igen.
A jövő hónapban megrendezzük a Riker parancsnok Napját.
Azt hiszem én magam is be fogok nevezni valamivel.
Nagyszerű.
Energiát. - Igenis, uram.
Will,
fogadni mernék, hogy az életben nem gondolt arra, hogy még egyszer viszontláthat.
Örülök, hogy látom, uram.
Na persze. Ezért néz ki úgy, mint aki mindjárt a padlón köt ki eszméletlenül.
Nem, csak olyan hosszú idő telt el.
Jean-Luc Picard kapitány. Erik Pressman admirális.
Pressman. Hát persze...
Ön volt Will első Kapitánya, a Pegasus-on.
Pontosan. És a feladat, amiért itt vagyok, összefügg a Pegasus-sal.
Uram?
Igen. Még mindig odakint van és a romulánok felfedezték.
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Mint tudják, a Pegasus tizenkét éve a legénység nagyrészével együtt odaveszett.
Én voltam a kapitány, Riker parancsnok pedig a kormányos.
Igen. Ha jól emlékszem, a hajóval reaktorburok-átszakadás végzett.
A kapitánynak és nekem sikerült egy mentőkabinnal...
elmenekülnünk mielőtt túl késő lett volna.
Az űrből láttuk ahogy a hajó egy anyag-antianyag...
reakció következtében atomjaira hullott.
Nem találtak roncsokat, így a hajót hivatalosan...
is megsemmisültnek nyilvánították.
Ezek voltak az ismert tények, legalábbis három nappal ezelőttig.
Az egyik titkosszolgálati ügynökünk aki a Romulán Főparancsnokságnál tevékenykedik,
azt jelentette, hogy egy romulán harcimadár roncsokat fedezett fel a Devolin rendszerben,
amelyekről egyértelműen bebizonyosodott, hogy a Pegasus maradványai.
A harcimadár azt az utasítást kapta, hogy keresse meg a hajó többi részét.
Mit akarnak a romulánok egy tizenkét éves hajó roncsaival?
A Pegasus kísérleti modell volt: új hajtómű, új fegyverrendszerek...
A rajta végzett kísérletek egy részét felhasználták az Enterprise építéséhez.
És sok dolog van még a fedélzeten amire a romulánok szívesen rátennék a kezüket.
Mi tehát mi a feladatunk? - Megtalálni a hajót.
Ha lehet megmenteni, ha nem, elpusztítani.
Ön irányítja az Enterprise-t, de az akciót én fogom vezetni.
Szükségünk lenne bizonyos adatokra, hogy megfelelő...
keresési kritériumokat programozhassunk be.
A rendelkezésükre fogom bocsátani a szükséges adatokat.
Nagyszerű. Akkor irány a Devolin rendszer.
Igenis, uram.
Kapitány, megérkeztünk a Devolin rendszerbe.
Van valami nyoma romulánoknak? - Nincs, uram.
Pedig biztos itt ólálkodnak valahol és figyelik, mit csinálunk.
Mr. La Forge?
Jelentős szintű ionizációs sugárzás észlelhető a területen,
ez nem könnyíti meg a letapogatást.
Mennyi időre lesz szükség? - Azt mondanám...
Uram, egy romulán harcimadár lép ki az álcázásból.
Aktiválják a fegyvereiket. - Pajzsokat fel. Vörös riadó.
Fézereket készenlétbe. - Uram, hívnak minket.
Képernyőre.
Sirol parancsnok vagyok, a Terix nevű romulán hajóról.
Kihez van szerencsém beszélni?
Jean-Luc Picard az Enterprise nevű föderációs hajó kapitánya vagyok.
Picard kapitány... Sokat hallottam már önről.
Örülök, hogy találkoztunk.
Remélem, hogy a váratlan felbukkanásunk nem keltett túl nagy riadalmat.
A legkevésbé sem.
Azonban a bejelentés nélküli érkezésük kellemetlen következményekkel járhatott volna.
Fölöttébb sajnálatosnak tartanám,
ha a hajójukat egy ebből fakadó félreértés miatt bárminemű károsodás érné.
Igazán megtisztelő, hogy ennyire aggódik a hajónk épsége miatt,
de kétlem, hogy bármiféle veszély leselkedne itt ránk.
És most, megkérdezhetem hogy milyen céllal vannak itt?
Ugyanezt a kérdést én is feltehetném önnek.
Nos, mi egy különös összetételű gázfelhőt vizsgálunk.
Milyen érdekes, mi úgyszintén.
Talán összevethetnénk az adatainkat, hogy hamarabb eredményre juthassunk.
Azt hiszem, hogy a célkitűzéseink nem összeegyeztethetők.
Talán igaza van.
Nos, igen kellemesen elbeszélgettünk, de jobb ha most visszatérünk a feladatunkhoz.
A világért sem szeretném feltartani önöket ebben.
Uram, eltávolodnak, folytatják a tachyion letapogatást.
Vörös riadó vége, kövesse az útvonalukat.
Igenis, uram.
Parancsnok, meddig tart a rendszer átvizsgálása?
Legalább hét napig, uram.
És a romulánoknak két nap előnyük van.
Akkor jobb ha hozzálátunk. Mr. Data...
Megkezdem a letapogatást a 01-es rácsponton.
Mikor növesztett szakállt? - Úgy négy éve.
Meguntam folyton azt hallgatni, hogy milyen fiatalnak látszom.
Hogy is volt. Minek nevezte Boyle hadnagy?
Kölyökképű zászlósnak...
És azóta sem javult sokat a humora.
Azt hiszem, kicsit megemberesedtem azokhoz az időkhöz képest.
Valóban? - Néha elmondok egy viccet vagy kettőt.
Itt volt már az ideje. A Pegasus-on mindig is túl komoly volt.
Komoly dolgokon is mentünk keresztül.
Úgy gondolja, hogy tényleg rábukkanhatunk a Pegasus-ra?
Nem lennék itt, ha nem így gondolnám úgy.
És a kísérlet? Gondolja, hogy azt is megtaláljuk?
Talán.
Gyakran gondolok arra, ami történt. Különösen az utolsó néhány napra.
Én is így vagyok ezzel. az ilyesmit nem lehet elfelejteni.
Nem gondolkodik el néha azon, hogy helyesen tettük-e?
Soha. Súlyos tragédia történt, de erről sem ön, sem én nem tehetünk.
A Föderáció érdekében cselekedtünk,
és nem érezhetünk bűntudatot azért, mert a többiek nem érezték ezt.
Tudom, de talán rossz irányba indultunk el.
Tudja, lehet, hogy most lehetőségünk lesz rendbe hozni a dolgokat.
Ha megtaláljuk a Pegasus-t és a kísérletet,
befejezhetjük amit tizenkét éve elkezdtünk.
Újra meg akarja próbálni? - Ez nem csak az én kívánságom.
A Csillagflotta biztonsági főnöke biztosított, hogy maximálisan támogatják ezt a küldetést.
Ranar admirális? Hát hányan tudnak még róla?
Nem sokan és gondoskodnunk kell arról, hogy ez így is maradjon.
Ranar pontos parancsokat küldött az ön számára. A számítógépben vannak, kódolva.
Az ön felelőssége, az, hogy senki ne tudhassa meg a feladat valódi célját,
még Picard kapitány se.
Ne aggódjon, Will. Most nem úgy fog végződni a dolog mint tizenkét éve.
Most senki sem állhat az utunkba.
Ha pontosan akarja tudni,
akkor találkoztam először Will-el, mikor a Farpoint állomáson a fedélzetre vettük.
Úgy választotta ki, hogy egyszer sem találkozott vele előtte?
Úgy ötven jelentkező személyi anyagát néztem át
és Will alapvetően nem sokban különbözött a többiektől.
Csak a szokásos statisztikai adatok,
ajánlások, amelyek azonban nem sokat mondanak magáról az emberről.
Már éppen a következő jelentkező adatait akartam lehívni,
mikor észrevettem, valamit.
Mikor Will a Hood elsőtisztje volt, történt egy incidens az Altair III-nál.
Egy válsághelyzet során megakadályozta DeSoto kapitány felszínre sugárzását.
Megtagadta a közvetlen parancsot
és ezzel a haditörvényszéket kockáztatta, mert úgy gondolta, hogy igaza van.
Mikor ezt elolvastam, tudtam, hogy megtaláltam az 'Egyes'-t.
Olyasvalakit akart aki megtagadja a parancsait?
Olyan embert, akinek megvan a saját véleménye.
Akit inkább érdekel a hajó biztonsága
és a küldetés sikere, mint az, hogy mi kerül bejegyzésre a személyi lapjára.
Nálam ez a jele annak, hogy valaki jó tiszt.
Őszintén szólva, én fontosabbnak tartom, hogy egy...
tiszt megbízzon a kapitánya ítélőképességében.
Vannak helyzetek amikor nincs idő magyarázatra,
a kapott parancsot haladéktalanul teljesíteni kell, különben emberek veszhetnek oda.
Ezt én is tudom, admirális.
Persze...
Ez a feladat talán felidéz majd néhány szellemet a régmúltból.
Tudja milyen érzés elveszteni egy hajót?
Az ember folyton azon töpreng, hogy mit mulasztott el.
Admirális, a Pegasus elvesztéséről készített jelentés kissé bizonytalanná válik
onnantól kezdve, hogy el kellett hagyniuk a hajót.
Hozzá tud tenni valamit a hivatalos jelentéshez?
Attól tartok, nem.
De egyet azért mondhatok.
Tizenkét évvel ezelőtt szükségem volt egy tisztre, akire számíthatok,
aki kérdezés nélkül elfogadja a parancsomat,
aki megbízik a döntésemben.
És ez a valaki Will Riker volt.
A hűsége nélkül egyikünk sem maradt volna életben.
Magával meg mi történt? - Attól tartok, eltört egy bordám.
Ezt meg, hogy sikerült elérnie?
Gyakoroltuk egy kicsit a bat'leth vívást Mr. Worf-fal.
Indítottam egy támadást, de pont beleléptem az ő ütésébe.
Még jó, hogy csak gyakorlófegyvereket használtunk.
Ez bizony valóban eltört. Kérek 10 köbcentiméter terakine-t.
Nem is értem hogy lehettem ilyen ostoba...
Csak egy kicsit elragadta magukat a harc heve.
Nem, hibáztam. Nem figyeltem oda egy döntő pillanatban.
Ez mindenkivel előfordulhat.
Tudtam, hogy mit kellene tennem, de mégsem azt tettem.
Ha a bat'leth igazi lett volna, most halott lennék.
Így mindjárt jobb lesz.
Ugyan már Will. Hibázott ugyan, de nem lett különösebb baj belőle.
Legközelebb majd jobban csinálja. - Nagyon remélem.
Az 157-es rácspont letapogatása befejeződött. Továbbmegyünk az 158-as pontra.
A romulánok a 270-es rácspontot kutatják át.
Elég régóta ott bogarásznak már...
Parancsnok, azt hiszem, ráhibáztunk.
Itt egy szubtérrezonancia-nyom, az egyik aszteroidában.
A frekvenciatartomány alapján akár egy föderációs hajtóműmag is lehet.
Picard kapitányt kérem a hídra.
Kormányos, közelítsük meg 10 kilométerre a Gamma 601-es aszteroidát.
Geordi talált valamit.
Egy szubtérrezonancia-mező az egyik aszteroidában.
Mintha a Pegasus hajtóműve lenne.
Úgy néz ki. Felismerek pár jellegzetes mintát.
Kérem az aszteroidát a főmonitorra.
Megerősítem Geordi észlelését.
A rezonancia-nyom forrása valahol a felszín alatt van.
A felszín alatt? Ez meg, hogy lehet?
Az aszteroidán több olyan nagyméretű hasadék található, amelyekben elfér egy csillaghajó.
Elképzelhető, hogy a Pegasus bekerült az aszteroida gyenge gravitációs mezejébe
és az eltelt idő folyamán belesodródott az egyik ilyen hasadékba.
Uram, a romulánok megváltoztatták az útirányukat.
Felénk tartanak.
Talán jobban utána akarnak nézni, mi keltette fel ennyire az érdeklődésünket.
Mr. Data, mennyi időre van szüksége a Pegasus pontos beméréséhez?
Legalább hat órára, uram. - Az túl sok.
Ha a romulánok is átvizsgálják az aszteroidát, lehet, hogy előbb megtalálják a hajót, mint mi.
Azt javaslom, hogy pusztítsuk el az aszteroidát.
Rá fog menni a torpedóink jó része,
de meg kell akadályoznunk hogy a romulánok megkaparinthassák a Pegasus-t.
Az elsődleges feladatunk hogy megmentsük a hajót, parancsnok.
Az elpusztítása csak az utolsó lehetőség lehet.
Igen, uram.
Kapitány, van valami javaslata?
Mr. Data, el tudnánk árasztani a területet verteron-részecskékkel,
hogy elfedjék a hajtómű rezonancia-nyomait?
Egy tökéletes álcázásnak természetes jellegűnek kellene tűnnie,
de a verteron-részecskék mesterséges eredetűek.
Egy pillanat. És ha ionizálós sugárzást használnánk?
Az úgyis elég erős ebben a rendszerben, a romulánok nem fognának gyanút.
Mr. Data? - Elvileg megfelelő lenne.
Jobb, ha gyorsan döntünk.
A romulánok egy percen belül a nyakunkon lesznek.
Csinálja, Mr. Data.
Igenis, uram. Előkészítem az ionizációs mező impulzust.
Amint elkészült, továbbmegyünk, mintha nem találtunk volna semmit.
Irány a következő keresési pont.
Ha sikerül, a romulánok odébbállnak, mi pedig később visszajövünk.
Ha nem sikerül... - Akkor a kezükre játsszuk a Pegasus-t.
Az ionizációs mező elkészült. - Kormányos, negyed impulzus. Indulás.
A romulánok tachyonletapogatásba kezdtek.
Az oldalsó szenzorokra váltanak és megismétlik a műveletet.
Elég alaposak.
A harcimadár befejezte a letapogatást.
Ha találtak valamit,
bármelyik pillanatban útnak indíthatnak egy felderítőosztagot.
Eltávolodnak.
Mr. Data, meg kell győznünk arról a romulánokat,
hogy még mindig keressük a Pegasus-t.
Folytatjuk a korábban megtervezett útvonalat. - Igenis, uram.
Holnap korán reggelre azonban szeretném, ha visszajutnánk ide.
Módosítsák ennek megfelelően a tervet. - Igenis.
Admirális, elkölthetnénk közösen a vacsorát?
Bocsásson meg, kapitány, de szeretnék korán lefeküdni.
Öné a híd, Egyes.
Á, igen. Behozná a letapogatások eredményét a kabinomba, ha végzett?
Igenis, uram.
Megkezdjük a 163-as rácspont vizsgálatát. - Letapogatás megkezdve.
Parancsnok, szeretnék beszélni önnel a készenléti helyiségben.
Mr. Data, öné a híd. - Igenis, uram.
Mi az ördög van magával? Elpusztítani a Pegasus-t, mielőtt átvizsgálhatnánk?!
Fontosabbnak tartottam, hogy a... - Akkor tévedett!
Lehetőségünk lenne megváltoztatni a kvadráns erőviszonyait,
de akkor nemigen fog menni, ha megsemmisítjük a Pegasus-t, vagy mégis?
Nem, uram.
Tudom, hogy nem könnyű ilyen bizonytalanságban tartani a kapitányát és a barátait.
Nem tetszik különösebben, ha erre céloz.
Remélem megérti, hogy mennyire fontos ez.
Csak azt értem, hogy mennyire fontos magának.
Megváltozott.
Megváltoztam...
A kapitánya és én nemrég beszélgettünk erről.
És, hogy őszinte legyek, örülök, hogy észrevettem ezt a változást.
Véleményt alkot és kitart mellette.
Nagy előrelépés ahhoz a fiatalemberhez képest,
aki a kormányos pult mögött ülve attól rettegett, hogy rossz gombot nyom meg.
Tizenkét év alatt sok minden megváltozik, admirális.
Igen, ez igaz.
De fontos, hogy az ember a megfelelő dolgokon változtasson.
Ne pedig a kötelességtudatán és a hűségén.
Ezeken nem is változtattam, uram.
Én is szeretném így látni.
Mert ez többet mond el az emberről, mint a rangjelzései vagy az egyenruhája, amit visel.
Ez minősíti elsősorban.
Tizenkét éve sok tapasztalt tiszt csak azt tette, ami a kötelessége volt,
ön viszont azt, amit helyesnek gondolt.
Sajnálom, Will. Tudom milyen ember ön
és tudom, hogy újra megbízhatom magában.
Jöjjön.
A letapogatások eredményei, amiket kért.
Köszönöm.
Van még valami, uram? - Igen, lenne...
"A Föderációs Főügyészség jelentése, csillagidő 36764."
"Tárgy, nyomozás a USS Pegasus fedélzetén lezajlott lázadás ügyében."
"Pressman kapitány és a többi túlélő tiszt jelentése alapján,"
"a Főügyészség elegendő bizonyítékkal rendelkezik arról"
"hogy a legénység bizonyos tagjai lázadást szítottak a kapitányuk ellen,"
"nem sokkal a Pegasus pusztulása előtt."
Lázadás egy föderációs csillaghajón?
Ez megdöbbentő. Ez elképzelhetetlen. És maga soha nem említette.
Nem, uram.
Tudja, nem volt egyszerű hozzájutnom ehhez a jelentéshez.
Sok kapcsolatomat kellett felhasználnom, hogy vethessek rá egy pillantást.
A Csillagflotta Titkosszolgálata nagyon igyekezett titokban tartani.
Tehát a Pegasus nem csak egy értékes berendezést őriz,
amit a romulánok szeretnének megszerezni,
nem csak egy különös robbanásról van szó,
ami miatt csak úgy tűnt, hogy a hajó megsemmisült,
hanem még egy lázadás is kitört a fedélzeten.
A hivatalos jelentést elolvastam ugyan,
de most szeretném hallani a maga verzióját is a történtekkel kapcsolatban.
A hídon voltam...
Sárga riadó volt érvényben.
A hajtóművön hajtottunk végre bizonyos teszteket. Valami rosszul sikerült,
robbanás történt a gépházban és többen súlyosan megsérültek.
És ebben a kritikus pillanatban az elsőtiszt, a főgépész és a hídszemélyzet nagyobb része
fellázadt Pressman kapitány ellen.
Miért?
Mert úgy gondolták, hogy veszélyezteti a hajót.
És ön?
Hét hónappal azelőtt végeztem az Akadémián,
ahol a kötelességtudatot és becsületet sulykolták belénk egyfolytában.
És mikor a többiek fellázadtak,
hűtlenné váltak a szememben,
ezért fézert ragadtam és megvédtem velük szemben a kapitányomat.
Két-három ember még átállt hozzánk, de nyilvánvaló volt
hogy a legénység nagyrészt a lázadókkal tart.
Nem tehettünk mást, el kellett hagynunk a hajót.
Gyakorlatilag végig kellett harcolnunk az utat a legközelebbi mentőkabinig.
Öt perccel azután hogy elhagytuk a hajót...
bekövetkezett a robbanás.
"A Főügyészség úgy véli, hogy a túlélő tisztek"
"szándékosan visszatartanak bizonyos információkat,"
"ezért további vizsgálatot javasol" Will, nem volt az ügyben további vizsgálat.
A jelentést titkosították és az egész ügyet csendben eltemették, jó mélyre.
Miért?
Uram, ezt beszélje meg Pressman admir... - Én most magával beszélek!
A Főügyészség úgy gondolta, hogy maga elhallgatja az igazságot!
Mi az ördög folyik itt, Will?
Miért tört ki a lázadás?
Miért akarja Pressman tizenkét év után ilyen nagyon visszaszerezni a hajóját?
Többet nem mondhatok.
Pressman admirális határozottan parancsba adta, hogy erről nem beszélhetek, uram.
Ahogy gondolja.
Ő admirális, én csak kapitány vagyok,
így nem tudom rávenni, hogy vonja vissza ezt a parancsot.
Ez azonban azt eredményezi, hogy nem ismerem pontosan a feladatunk célját.
Ezért csak remélhetem, hogy nem hagyja hogy.
Pressman felesleges veszélynek tegye ki a hajót.
De ha azt kell látnom, hogy nem így van,
át kell szerveznem egy kissé a hajó tiszti karát.
Lelépni.
Kapitány, ez a feladat elsődleges prioritást kapott a Csillagflottánál.
A felfüggesztésére irányuló kérelmét elutasítom.
Margaret, valami nincs egészen rendben ezzel az egésszel.
Tudja mi áll a feladat hátterében?
Azt tudom, hogy a titkosszolgálat főnöke figyelemmel kíséri a küldetést, Jean-Luc.
Így csak azt tanácsolhatom, hogy kövesse Pressman utasításait és hagyja őt békén.
Csillagflotta kilép.
"Worf hívja Picard kapitányt: közeledünk a Gamma 601-es aszteroidához, uram."
Azonnal megyek.
Mr. Worf, hol vannak a romulánok?
Jóval az érzékelő-távolságon kívül.
Közelítsék meg tizenöt kilométerre az aszteroidát és tartsák a pozíciót.
Mr. Data, jelentést.
Az elmúlt órákban letapogattam azt a területet,
ahol felfedeztük a Pegasus ottlétére utaló jeleket.
A jel alapján nagyon valószínű, hogy a hajtóműmag jelentős része sértetlen.
Ha szerencsénk van, az egész gépház épségben maradt.
De, hogy jutunk be oda? Nem szívesen sugároznék át azon a sziklán.
Egyetértek. És egy komp? Bemanőverezhetnénk vele valamelyik hasadékon.
Ezt nem javaslom, kapitány.
Odabent olyan gravimetrikus és mágneses zavarok léphetnek fel,
amelyek működésképtelenné tehetik a komp hajtóművét.
A legjobb megoldás talán az lenne, ha magával az Enterprise-al repülnénk be.
Az aszteroidába? - Pontosan.
Mutassa meg azt a hasadékot a főernyőn.
Elég nagy hasadék ahhoz, hogy biztonságosan bejussunk rajta,
és egyébként is szükség lesz egy hajóra ha ki akarjuk hozni a Pegasus-t.
Mr. Data?
Elvileg lehetséges, uram.
De nem volt még példa arra
hogy egy csillaghajó ilyen mélyre hatoljon be egy űrobjektum belsejébe.
Előre nem látható nehézségek léphetnek fel.
Admirális, nem kockáztathatunk... - Én már döntöttem.
Készítse fel az Enterprise-t a berepülésre, kapitány.
Ez parancs.
Mr. Data, vezesse be a naplóba,
hogy ezt a parancsot a legcsekélyebb mértékben sem támogatom.
Meglesz, uram.
Sárga riadó. - Tehetetlenségi tompítókat maximumra.
Zászlós, irány a hasadék.
Csak a manőverező hajtóműveket használja.
Irány beállítva, uram. - Vigyen be minket.
Két kilométerre vagyunk a felszín alatt.
Kapitány, változik a mágneses mező erőssége.
Admirális, ha a hasadék ötszáz méternél kisebb átmérőjűre szűkül,
megszakítom a küldetést.
Megvádolhat parancsmegtagadással, de nem fogom kockáztatni az Enterprise-t.
Kapitány, erős szubtérrezonancia-jel, pontosan előttünk.
A Pegasus. - Mi az ördög történhetett itt?
A szenzorok szerint a hajó sértetlen.
Ám törzsnek mintegy 65 százaléka az aszteroida anyagában van.
Mintha a hajó fele a sziklában... materializálódott volna.
Igen, uram. De, hogy hogyan történhetett, arra nem találok magyarázatot.
A találgatások itt nem sokat segítenek. Megkezdjük a mentőakciót.
A berendezés, amit keresek, a gépházban volt. Le tudja tapogatni azt a részt?
A gépház jobb oldali szekciója a sziklafalon belül van,
de a terület nagyobbrészt hozzáférhető.
Van egy burkolati sérülés a kérdéses területen.
Egy energiaátvitellel
helyre tudnánk állítani a létfenntartást a gépházban?
Azt hiszem, igen. A hasadékot a pajzsunkkal le tudjuk zárni.
Csinálja.
Amint a létfenntartás üzemel, Riker parancsnok és én átsugárzunk.
Jobb szeretném, ha egy teljes felderítőosztag menne át.
Egy nagyon érzékeny berendezésről van szó. Senki mást nem engedek a közelébe.
Igen, uram.
Ez a helyiség tizenkét éven át nyitott volt az űr felé.
A vákuum mindent megőrzött.
Vajon mennyien lehetnek eltemetve odabent.
Nem azért jöttünk hogy meggyászoljuk őket.
Még mindig sértetlen.
Mi baja van, Will? Nem érti? Hiszen megtaláltuk.
Tudom.
Reméltem, hogy nem lesz már itt, hogy megsemmisült.
Vagy, hogy örökre eltemetődött ebben a sziklában.
Mi az ördögöt akar ez jelenteni?
Csak azt, hogy most már nem álltathatom tovább magam.
Eddig csak gondolkodtam a dolgon,
de most döntenem kell.
És attól tartok, admirális, hogy a döntésem nem fog tetszeni önnek.
Nem engedhetem hogy megismételjék ezt a kísérletet.
Tizenkét évvel ezelőtt is helytelen volt és most is ugyanolyan helytelen.
Jobb ha átgondolja ezt még egyszer. Teljesítenünk kell a feladatunkat.
Ez az egyetlen dolog, ami számít magának! Megismételni ezt az átkozott kísérletet!
Nézzen már körül! Ez a helyiség emiatt van tele holttestekkel!
Megtarthatja magának a véleményét.
A legtöbb embert közülük jóval hosszabb ideje ismertem, mint ön. Az ő hibájuk volt.
Ezt nem tudhatja. Nem tudhatjuk mi történt, miután elhagytuk a hajót.
Dehogynem. Nem nehéz kitalálni.
Le akarták állítani a kísérletet, de fogalmuk sem volt róla hogyan kell, ezért belehaltak.
Nem! Mi ketten öltük meg őket.
Most egész másképp beszél, mint az az ember, aki...
tizenkét évvel ezelőtt megvédte a kapitányát.
Mert tizenkét évem volt arra, hogy átgondoljam a dolgot.
És ha most kellene döntenem abban a helyzetben,
maga ellen fordítanám a fézert és a többiek mellé állnék.
Ami a törvény előtt hősből árulóvá tenné.
Én nem vagyok hős. De maga sem az.
Amit tett, helytelen volt, de túl fiatal és ostoba voltam ahhoz, hogy ezt felismerjem.
És maga volt a kapitány én pedig a zászlós. Csak követtem a parancsokat.
Ha nem ezt tette volna, halott lenne, mint ezek itt.
Halott lenne, ha azokra a gyávákra hallgat, akiket elvakított a félelem.
Elég bátrak voltak ahhoz, hogy kockára tegyék az életüket azért,
hogy megakadályozzák magát abban, hogy megszegjen egy föderációs egyezményt.
Az a megállapodás csak megkötötte a kezünket
és a romulánok az elmúlt hatvan évben taktikai előnyt kovácsoltak belőle.
Csak megpróbáltam helyreállítani az egyensúlyt.
És most megint meg akarja próbálni?
Ezúttal hányan fognak meghalni? Ötvenen? Százan?! Ezren?!
Nem akar nekem segíteni, hát legyen.
De megparancsolom, hogy arról, amit tud, soha egy szót sem szólhat senkinek.
Nekem köszönheti a karrierjét, de szét is tudom zúzni, ha akarom. Megértette?
Picard a felderítőknek: haladéktalanul visszasugározzuk magukat.
Még egy pillanat, Enterprise.
Pressman az Enterprise-nak.
Két személyt és egy tárgyat átsugározni.
Jelentést.
A romulánok lezárták a kijáratot a diszruptoraikkal.
Nem tudunk kijutni.
Uram, bejövő hívás.
A harcimadár, a hasadékon kívülről.
Képernyőre. - Igenis, uram.
Kapitány, úgy tűnik a számomra, hogy nagyon szerencsétlen helyzetbe kerültek.
Segíthetünk valahogyan?
Maguk felelősek ezért? - Nem vagyunk biztosak benne.
Néhány geológiai vizsgálatot hajtottunk végre az aszteroida felszínén
és előfordulhatott hogy véletlenül bezártuk vele magukat.
Ha tudtuk volna hogy a felszín alatt vannak...
Ha elmondták volna mire készülnek... ezt az egészet megelőzhettük volna.
Mit akarnak, Sirol?
Az égvilágon semmit, kapitány. Viszont szívesen segítenénk.
Hogyan?
Kisugározzuk a legénységüket a hajónkra.
Utána velünk tartanak egy rövid kihallgatásra a Romulusra,
azután pedig gondoskodunk a Föderáció területére történő visszaszállításukról.
Köszönjük a nagylelkű ajánlatot,
alaposan fontolóra vesszük.
Ahogy óhajtják.
Egy ideig még folytatjuk a vizsgálatokat a rendszerben.
Várjuk a jelentkezésüket.
Szó sem lehet róla. Akkor hozzájutnak mindkét hajóhoz.
Így van. Javaslatok?
Kapitány, a fézerekkel szép lassan kivághatjuk magunkat innen.
Az aszteroida belső szerkezete meglehetősen instabil.
Egy ilyen próbálkozás a hasadék összeomlását eredményezheti.
Kapitány, lenne egy javaslatom.
Pressman admirális kabinjában elzárva van egy berendezés
ami kisegíthet bennünket innen.
Egy föderációs fázisálcázó prototípusa.
Ez volt a pályafutása utolsó állomása.
Tehát erről van szó.
Egy álcázó berendezés.
Az Algeroni Szerződés értelmében
a Föderáció nem foglalkozhat álcázó technológia...
kifejlesztésére irányuló kutatásokkal.
És ez volt a legrosszabb döntés, amit valaha hoztunk.
Megakadályozza, hogy használjunk egy létfontosságú védelmi berendezést!
Ez a megállapodás hatvan évnyi békét hozott nekünk
és Csillagflotta-tisztként magának is kötelessége betartani!
Most már elég!
Átveszem a hajó parancsnokságát.
Mr. Worf, vezesse a kapitányt a kabinjába.
Attól tartok, ezúttal senki sem hajlandó megvédeni.
Hogyan használhatjuk a fázisálcázót a kijutáshoz?
Ez nem egy egyszerű álcázó berendezés.
Megváltoztatja az anyag szerkezetét.
Elméletileg egy ilyen eszközzel felszerelt hajó képes áthaladni bármilyen anyagon.
Most már értem miért kapkodtak érte ennyire.
Felismeri hát a jelentőségét?
Ez az elmúlt ötven év legnagyobb felfedezése!
De törvénytelen.
Ez megsért egy megállapodást, amit a Föderáció hivatalosan aláírt.
Kapitány, azt hiszem, hogy az álcázó összeilleszthető az Enterprise rendszereivel.
Mr. Data? - Elméletileg lehetséges.
De eltart néhány óráig amíg csatlakoztatjuk a rendszereinkhez.
Csinálják.
A kapitány naplója, csillagidő 47457.1.
Több mint nyolc órája vagyunk az aszteroida belsejébe zárva.
Mr. Data és La Forge parancsnokhelyettes az imént...
informáltak, hogy az álcázó hamarosan készen áll.
Parancsnok, rákötöttük az egységet az impulzushajtóműre
a plazmavezetékeken keresztül. De a hűtés hatásfokára figyelni kell,
mert ha megszalad, akkor felrobban a reléhálózat.
"Értettem."
Valószínűleg pontosan ez történt tizenkét évvel ezelőtt.
Az álcázó felrobbantotta a Pegasus plazmareléit.
A plazma pedig kijutott az űrbe,
olyan hatást keltve, mintha a hajó felrobbant volna.
A hajó pedig álcázott állapotban besodródott ebbe a rendszerbe
és miközben áthaladt az aszteroidán...
Az álcázás megszűnt és a hajó fele a sziklában materializálódott.
"La Forge a hídnak."
Az álcázó készen áll a fázis szekvencia elindítására.
Csinálja, Egyes. - Aktiválom az álcázó energiaellátását.
Jelentést. - A fázisálcázó működik.
A fáziseltolásnak elégnek kell lennie ahhoz, hogy áthaladjunk az aszteroida anyagán.
Akkor próbáljuk ki. Csak manőverező hajtóművek.
Öt másodperc múlva elérjük a sziklát.
Megtettünk két kilométert az aszteroidában.
A felszín egy kilométeren belül van.
Elértük a felszínt.
Kiléptünk az aszteroidából, kapitány. A harcimadár baloldalt előttünk.
Még mindig a válaszunkra várnak.
Fázisálcázót kikapcsolni.
Ezt nem teheti! Ha a romulánok meglátják, hogy álcázva voltunk...
Akkor megtudják az igazságot, admirális.
Mint ahogy hamarosan mindenki az univerzumban. Kapcsolja ki.
Mr. Worf, tudassa a romulánokkal,
hogy a Föderáció hamarosan kapcsolatba fog lépni a kormányukkal, az üggyel kapcsolatban.
Igenis, uram.
Admirális, vád alá helyezem önt az Algeroni Szerződés megszegéséért,
és az Enterprise Kapitányaként letartóztatom.
Mr. Worf. - Admirális, ha lenne szíves velem jönni.
Kapitány, engem is le kell tartóztatnia.
Admirális.
Sok barátom van a Főparancsnokságnál, kapitány.
Szüksége is lesz rájuk.
Beszéltem Shanthi flottaadmirálissal.
Hivatalos vizsgálat kezdődik, amint a 247-es Csillagbázisra érünk.
Hadbíróság elé fogják állítani Pressman admirálist
és a titkosszolgálat néhány másik tagját.
Az önnek az ügyben betöltött szerepét szintén alaposan meg fogják vizsgálni,
úgyhogy készüljön fel egy kemény tárgyalásra.
Értettem.
Tizenkét éve elkövetett egy hibát.
De azóta nagy tiszteletet érdemelt ki a teljesítményével.
Ez a mostani eset valószínűleg enyhíteni fogja a korábbit.
Azt hiszem már sokkal korábban ki kellett volna teregetnem ezt a szennyest.
De most, mikor döntenie kellett, legalább helyesen döntött.
Elmondta az igazságot és hajlandó vállalni a következményeket.
És amíg képes erre, megérdemli, hogy ezt az egyenruhát viselje.
És én büszke leszek arra, hogy ön az elsőtisztem.